《探春令·闺房僧鞋菊 其一》
清代·黄之隽

绿窗休认，倚摩登，误西风行脚。料苇枯只履、还飘泊。

借绮户、花料著。紫英摘取妆台谑。道如来拈错。寸趺嫌踏莲华浊。

换小朵、清秋萼。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。